stanford-oval/wikipedia huggingface dataset:
Ylä-Kiimajärvi
Maantiede

Ylä-Kiimajärven pituus on 350 metriä ja leveys 100 metriä. Järvi on saareton. Rannat ovat metsäisiä ja soisia. Koillisessa on yli 20 metriä järven pinnan yläpuolelle kohoava Löytöskangas. Luoteispuolella on pieni viljelysaukea. Ylä-Kiimajärven pohjoispuolella sijaitsee Ala-Kiimajärvi, jonka korkeustaso on sama kuin Ala-Kiimajärven. Järviä yhdistää kapea vesiväylä, ja niiden yhteispituus on lähes kilometri. Ylä-Kiimajärven etelärantaan saapuu laskuoja etelästä Heräkulman järviltä (Heräjärvi (Jämsä, Heräkulma)). Ala-Kiimajärven länsirannalta lähtee Ruotsinoja länteen kohti Holisevaa.
Ylä-Kiimajärvi kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta. Ylä-Kiimajärvi sijaitsee Lahnajoen alueen eteläpuoliskolla.
Ympäristötiedon hallintajärjestelmä Hertta

Ympäristötiedon hallintajärjestelmä Hertta on suomalainen ympäristöhallinnon tietojärjestelmä.
Se koostuu Hydrologian ja vesienkäytön tietojärjestelmästä, Järvirekisteristä, Pintavesien tilan tietojärjestelmästä, Pohjavesitietojärjestelmästä,  Eliölajit–tietojärjestelmästä, Ilmanpäästötietojärjestelmästä, Elinympäristön seurannan tietojärjestelmästä, Kaavoituksen seurantajärjestelmästä, Asemakaavan seurantalomakkeesta ja Karttapalvelusta. Hertta on vapaasti kaikkien valtion ympäristöhallinnon työntekijöiden käytettävissä.
Hertan käyttöoikeuden Internetin kautta voivat saada kunnat, maakuntien liitot, Hertta-tiedontuottajat ja tahot, joilla on tietoyhteistyösopimus ympäristöhallinnon kanssa. Käyttöoikeus voidaan myöntää myös muille kuin edellä mainittuihin ryhmiin kuuluville. Tällöin hakemukset käyttötarveperusteluineen käsitellään ja ratkaistaan tapauskohtaisesti ympäristöhallinnon sisällä.
Aiheesta muualla

Tietojärjestelmien asiakaspalvelu ja aineistojen myynti
Tietojärjestelmät ja -aineistot
Zuginjärvi

| Zuginjärvi |
| --- | --- |
 Talvinen Zuginjärvi etelästä Rigiltä kuvattuna.
Valtiot:  Sveitsi
Paikkakunta:  Luzern, Schwyz ja Zug 
Koordinaatit:  47°07′00″N, 8°29′00″E
Vesistöalue ja valuma-alueen tietoja
Laskujoki:  Lorze
Mittaustietoja
Pinnankorkeus:  413 m
Pituus:  13,7  km
Leveys:  4,6  km 
Pinta-ala:  38,3 km² 
Tilavuus:  3 180 000 000  m3 
Suurin syvyys:  197 m
Valuma-alue:  246 km2 
 fiZuginjärvi 
Zuginjärvi (saks. Zugersee) on Keski-Sveitsissä sijaitseva järvi. Järven vedet laskevat Lorzen kautta Reussiin.
Järvi sijaitsee Zugin, Luzernin ja Schwyzin kantoneiden alueella.
Suurimmat kaupungit järven rannalla ovat Zug, Cham, ja Arth. Järvellä on SGZ-yhtiön reittilaivaliikennettä ympäri vuoden.
Aiheesta muualla

Kuvia tai muita tiedostoja aiheesta Zuginjärvi Wikimedia Commonsissa
Paul Francis Webster

| Paul Francis Webster> Henkilötiedot |
| --- | --- |
Syntynyt: 20. joulukuuta 1907 New York, New York, Yhdysvallat
Kuollut: 18. maaliskuuta 1984 (76 vuotta) Beverly Hills
Ammatti:  Sanoittaja
  [ Muokkaa Wikidatassa ] [ ohje ]  
Paul Francis Webster (20. joulukuuta 1907 New York – 18. maaliskuuta 1984 Beverly Hills) oli yhdysvaltalainen elokuvasanoittaja. Hänet palkittiin 1930-luvulta 1970-luvulle kestäneen uransa aikana kolmella Oscar-palkinnolla. Webster työskenteli muun muassa Sammy Fainin, Dmitri Tjomkinin sekä lukuisien muiden säveltäjien kanssa.
Elämä ja ura

Webster opiskeli New Yorkin yliopistossa, mutta jätti opintonsa kesken ja pestautui töihin Aasiaan matkalla olleeseen kauppalaivaan. Musiikkiuransa hän aloitti palattuaan Yhdysvaltoihin 1930-luvun alussa. Hänen ensimmäinen hittinsä oli vuoden 1932 kappale ”Masquerade”, jonka sävelsi John Jacob Loeb.
Pitkän uransa elokuvamusiikin parissa Webster aloitti vuonna 1935, jolloin hänet palkattiin sanoittamaan kappaleita lapsitähti Shirley Templen elokuvaan Pikku tyttömme. Vuonna 1941 Webster sanoitti jazzmuusikko Duke Ellingtonille kappaleen ”I Got It Bad (And That Ain’t Good). Hän sanoitti musiikkia myös Hoagy Carmichaelille ja Ted Fio Ritolle.
1950-luvulta eteenpäin Webster teki musiikkia MGM:n elokuviin ja työskenteli muun muassa Sammy Fainin ja Dmitri Tjomkinin kanssa.
Webster valittiin Songwriters Hall of Fameen vuonna 1972.
Palkinnot ja ehdokkuudet

Webster voitti urallaan kolme Oscar-palkintoa yhteensä 16 ehdokkuudesta. Lisäksi hän voitti Golden Globe -palkinnon ja neljä Golden Laurel -palkintoa.
Palkinnot ja ehdokkuudet > Palkinnot

| Vuosi | Palkinto | Kappale | Säveltäjä | Elokuva |
| --- | --- | --- | --- | --- |
| 1954 | Parhaan laulun Oscar | ”Secret Love” | Sammy Fain | Tarkk’ampujatyttö |
| 1956 | Parhaan laulun Oscar | ”Love Is a Many-Splendored Thing” | Sammy Fain | Päivien kimallus |
| 1959 | Parhaan laulun Golden Laurel | ”A Very Precious Love” | Sammy Fain | Marjorie |
| 1963 | Parhaan laulun Golden Laurel | ”Follow Me” | Bronisław Kaper | Kapina laivalla |
| 1966 | Parhaan laulun Oscar Parhaan alkuperäisen elokuvalaulun Golden Globe Parhaan laulun Golden Laurel Vuoden kappaleen Grammy | ”Shadow of Your Smile” | Johnny Mandel | Kuuma ranta |
| 1967 | Parhaan laulun Golden Laurel | ”A Time for Love” | Johnny Mandel | Helvetissä tavataan, kultaseni |
Palkinnot ja ehdokkuudet > Ehdokkuudet

| Vuosi | Ehdokkuus | Kappale | Säveltäjä | Elokuva |
| --- | --- | --- | --- | --- |
| 1945 | Parhaan laulun Oscar | ”Remember Me to Carolina” | Harry Revel | Minstrel Man |
| 1957 | Parhaan laulun Oscar | ”Friendly Persuasion” | Dmitri Tjomkin | Friendly Persuation |
| 1958 | Parhaan laulun Oscar | ”April Love” | Sammy Fain | Rakkautta huhtikuussa |
| 1959 | Parhaan laulun Oscar Parhaan laulun Golden Laurel | ”A Certain Smile” | Sammy Fain | Muuan hymy |
| 1959 | Parhaan laulun Oscar | ”A Very Precious Love” | Sammy Fain | Marjorie |
| 1961 | Parhaan laulun Oscar | ”Green Leaves of Summer” | Dmitri Tjomkin | Alamo |
| 1962 | Parhaan laulun Oscar Parhaan laulun Golden Laurel | ”The Falcon and the Dove” | Miklós Rózsa | El Cid – kuninkaan soturi |
| 1963 | Parhaan laulun Oscar | ”Follow Me” | Bronisław Kaper | Kapina laivalla |
| 1963 | Parhaan laulun Oscar | ”Tender Is the Night” | Sammy Fain | Yö on hellä |
| 1964 | Parhaan laulun Oscar Parhaan laulun Golden Laurel | ”So Little Time” | Dmitri Tjomkin | 55 päivää Pekingissä |
| 1966 | Parhaan laulun Oscar | ”A Time for Love” | Johnny Mandel | Helvetissä tavataan, kultaseni |
| 1973 | Parhaan laulun Oscar | ”Strange Are the Ways of Love” | Sammy Fain | The Stepmother |
| 1977 | Parhaan laulun Oscar | ”World That Never Was” | Sammy Fain | Half a House |
Aiheesta muualla

Paul Francis Webster Internet Movie Databasessa. (englanniksi)
Whatever Works

| Whatever Works |
| --- | --- |

Ohjaaja:  Woody Allen
Käsikirjoittaja:  Woody Allen
Tuottaja:  Letty Aronson Stephen Tenenbaum
Säveltäjä:  Cliff Eidelman
Kuvaaja:  Harris Savides
Leikkaaja:  Alisa Lepselter
Tuotantosuunnittelija:  Santo Loquasto
Lavastaja:  Santo Loquasto
Pääosat:  Larry David Evan Rachel Wood Patricia Clarkson
Valmistustiedot
Valmistusmaa:  Yhdysvallat
Tuotantoyhtiö:  Perdido Productions
Levittäjä:  Sony Pictures Classics Netflix
Ensi-ilta:   22. huhtikuuta 2009  23. lokakuuta 2009
Kesto:  92 min
Alkuperäiskieli:  englanti
Tuotto:  35 097 815 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Whatever Works on Woody Allenin käsikirjoittama ja ohjaama suurkaupunkikomedia vuodelta 2009.
Juoni

Newyorkilainen Boris Yellnikoff on äreä ja kriittinen intellektuelli, ja hänellä on vakiintuneet käsityksensä niin uskonnosta, ihmissuhteisita kuin elämän tarkoituksestakin. Tai paremminkin elämän tarkoituksettomuudesta. Yellnikoff joutuu sattumalta majoittamaan kotoaan karanneen nuoren ja naiivin Melodie St. Ann Celestinen muutamaksi yöksi. Kaksi kovin erilaista ihmistä ystävystyy ja myöhemmin rakastuu.
Rooleissa

| 0 | 1 | 2 |
| --- | --- | --- |
|  Larry David  | … |  Boris Yelnikoff    |
|  Evan Rachel Wood  | … |  Melodie St. Ann Celestine   |
|  Henry Cavill  | … |  Randy Lee James    |
|  Patricia Clarkson  | … |  Marietta Celestine   |
|  Ed Begley Jr.  | … |  John Celestine   |
|  Michael McKean  | … |  Joe Borckmann   |
|  Carolyn McCormick  | … |  Jessica   |
|  Olek Krupa  | … |  Morgenstern   |
|  Christopher Evan Welch  | … |  Howard Kaminsky   |
|  Jessica Hecht  | … |  Helena   |
Vastaanotto

TV-Nytissä neljä kriitikkoa antoi elokuvalle tähtikeskiarvon 3,0.
Aiheesta muualla

Twilight of the Tummlers. New York magazine, June 1, 2009.
Elokuvateatterimainos.[vanhentunut linkki]
Ylioppilaiden kristillinen maailmanliitto

Ylioppilaiden kristillinen maailmanliitto (engl. World Student Christian Federation, WSCF) on maailman vanhin kansainvälinen opiskelijaliike ja vanhin ekumeeninen järjestö. Se on  perustettu vuonna 1895. 
WSCF:llä on jäsenjärjestöjä yli sadassa maassa. Keskustoimisto sijaitsee Geneven lähellä Le Grand-Saconnex’ssa, Sveitsissä.
Suomalaisia jäsenjärjestöjä ovat Suomen Kristillinen Ylioppilasliitto, SKY, ja Ortodoksisen Opiskelijaliitto (OOL).
WSCF:ssa toimineita henkilöitä

Suomalaisia
Inga-Brita Castrén,  Afrikan-työn sihteeri 1959–1962
Risto Lehtonen, pääsihteeri 1968–1973
Muita
John R. Mott, yhdysvalt., pääsihteeri 1895–1920, sai Nobelin rauhanpalkinnon 1946
Lisää aiheesta

WSCF
Zoisiitti

| Zoisiitti |
| --- | --- |
 Anyoliitti (raakakivi) vasemmalla ja tansaniitti (käsittelemätön raakakivi) oikealla
Luokka:  silikaattimineraalit
Kemialliset ominaisuudet
Kemiallinen kaava:  (Ca2(Al,OH)Al2(SiO4)3
Fysikaaliset ominaisuudet
Väri:  sinivioletti, vihreä, ruskea, vaaleanpunainen, keltainen, harmaa tai väritön
Kovuus Mohsin asteikolla:  6,5
Ominaispaino:  3,10–3,38 g/cm3
Optiset ominaisuudet
Läpinäkyvyys:  läpinäkymättömästä läpinäkyvään
Aiheesta muualla
  Zoisiitti Commonsissa 
Zoisiitti on sorosilikaatteihin kuuluva mineraali, joka sisältää alumiinia ja jonka kemiallinen koostumus on (Ca2(Al.OH)Al2(SiO4)3. Se kuuluu epidoottiryhmään. Zoisiitti on saanut nimensä itävaltalaisen tiedemiehen paroni Sigmund Zoisin mukaan, joka löysi mineraalin Itävallan Alpeilta vuonna 1805. Zoisiitista esiintyy useita muunnoksia, jotka esiintyvät maantieteellisesti hyvin rajatuilla alueilla ja joita käytetään jalo- ja korukivinä.
Zoisiittia esiintyy prismaattisina, rombisina kiteinä tai massiivisina muodostumina metamorfisissa ja pegmatiittisissa kivilajeissa. Väriltään zoisiitti voi olla sinivioletti, vihreä, ruskea, vaaleanpunainen, keltainen, harmaa tai väritön. Zoisiitin kovuus Mohsin asteikolla on 6,5 ja ominaispaino 3,10–3,38 muunnoksesta riippuen. Zoisiitin tavallisempi muunnos on monokliininen klinozoisiitti.
Muunnokset

Tansaniitti on zoisiitin läpinäkyvä tai läpikuultava muunnos, jota esiintyy ainoastaan Tansaniassa muutamilla esiintymisalueilla. Se on väriltään usein ruskehtava, mutta kuumakäsittelyn seurauksena sen väri muuttuu siniseksi tai sinivioletiksi, joka parhaimmillaan kilpailee hienoimpien safiirien värin kanssa. Tansaniitista on viime vuosikymmeninä tullut haluttu ja arvokas jalokivi.
Anyoliitti on vihreä ja läpinäkymätön zoisiitti, jota esiintyy Keniassa. Se esiintyy usein yhdessä rubiinin ja biotiitin kanssa muodostaen omalaatuisen ja koristeellisen kiven, jota käytetään runsaasti korukivenä ja koriste-esineissä.
Thuliitti on Norjassa esiintyvä zoisiitin muunnos, joka on väriltään vaaleanpunainen. Myös sen käyttö korukivenä on varsin yleistä. Lisäksi on olemassa kromizoisiitti, joka on väriltään vihreä ja melko harvinainen.
Aiheesta muualla

Webmineral: Zoisite Mineral Data (englanniksi)
Mindat: Zoisite (englanniksi)
Handbook of Mineralogy: Zoisite (pdf) (englanniksi)
West Felicianan piirikunta

West Felicianan piirikunta (engl. West Feliciana Parish, ransk. Paroisse de Feliciana Ouest) on Yhdysvaltojen Louisianan osavaltiossa sijaitseva piirikunta. Sen väkiluku oli 15 460 vuonna 2018 ja sen pinta-ala on 1 103 neliökilometriä. Piirikunnan hallintokeskus St. Francisville on myös sen suurin kaupunki.
Louisiana State Penitentiary -vankila sijaitsee piirikunnassa.
Väestö

Piirikunnan asukkaista 52,1 prosenttia on valkoisia, 44,9 prosenttia mustia ja 1,52 prosenttia latinalaisamerikkalaisia. 2,87 prosenttia puhuu muita kieliä kuin englantia. 99,1 prosenttia asukkaista on Yhdysvaltain kansalaisia. Piirikunnan väestön keski-ikä on 40,5 vuotta.
Kuvia piirikunnasta

Rosedownin plantaasi.
Louisiana State Penitentiary.
Aiheesta muualla

Kuvia tai muita tiedostoja aiheesta West Felicianan piirikunta Wikimedia Commonsissa
West Hollywood

| West Hollywood |
| --- | --- |

 lippu:  vaakuna

 Koordinaatit: 34°5′16″N, 118°22′20″W 
Valtio:  Yhdysvallat
Osavaltio:  Kalifornia
Piirikunta:  Los Angeles
Pinta-ala:  
 – Kokonaispinta-ala:  4.89 km²
 – Josta vettä:  0.00 km² (0 %)
Korkeus:  86 m
Väkiluku (2010):  34 399
 – Väestötiheys:  7 507.24 as./km²
Aikavyöhyke:  UTC-8 (kesäaika UTC-7)
Lempinimi::  WeHo, Weho
Motto::  The Creative City
Infobox OKVirheellinen NIMI-arvo: 
West Hollywood on kaupunki Los Angelesin piirikunnassa Kaliforniassa, Yhdysvalloissa. Se rajoittuu idässä Hollywoodiin, pohjoisessa Hollywood Hillsiin, etelässä Beverly Groveen ja lännessä Beverly Hillsiin. Kaupungin läpi kulkee Sunset Strip -katu, joka on osa Sunset Boulevardia. Sunset Strip on tunnettu rock-klubeistaan, ravintoloistaan, kaupoistaan ja yökerhoistaan, joissa Hollywoodin viihdeteollisuuden väki käy.
Väestö

West Hollywoodissa oli vuoden 2010 väestönlaskennassa 34 399 asukasta. Väestöstä valkoisia on 84 prosenttia, aasialaisia 5 prosenttia, afroamerikkalaisia 3 prosenttia sekä hispaanoja tai latinoja 11 prosenttia.
Kuvia

West Hollywoodin kaupungintalo
Chateau Marmont -hotelli
Sunset Boulevard
Aiheesta muualla

Kuvia tai muita tiedostoja aiheesta West Hollywood Wikimedia Commonsissa
Ylätason verkkotunnus

Esimerkki verkkotunnuksesta, jossa on kaksi tasoa nimessä. Ylätason verkkotunnus ".com" on viimeisenä.
Internetin verkkotunnukset (engl. domain) ovat kirjaimista koostuvia nimiä, joiden avulla verkkoon kytkettyihin koneisiin voidaan viitata helpommin muistettavalla tavalla kuin numeroista muodostuvilla IP-osoitteilla. Verkkotunnukset muutetaan IP-osoitteiksi Internetin nimipalvelujärjestelmän (Domain Name System, lyh. DNS) avulla.
Ylätason verkkotunnukset

Ylätason verkkotunnukset ovat lyhyitä tunnuksia, jotka jakavat verkkotunnukset eri luokkiin. Esimerkiksi .fi-verkkotunnuksen alapuolella ovat suomalaiset verkkotunnukset, jotka siten päättyvät kirjaimiin .fi
Ahvenanmaalla on myös käytössä oma verkkotunnus .ax.
Tieto ylätason verkkotunnuksista on kolmellatoista maailman juurinimipalvelimella. Nämä 13 palvelinta ovat Internetin haavoittuvin yksittäinen komponentti. Mikäli ne kaatuisivat kaikki yhtä aikaa, lakkaisi DNS-nimenselvitys toimimasta Internetissä hyvin pian. Tavalliselle käyttäjälle näyttäisi siltä, että "Internet on kaatunut". Nimipalvelimia onkin loogisesti nuo 13, ja fyysisesti monta kertaa enemmän ja ne ovat jaettuna ympäri maailmaa. Eräs hajautettu palvelunestohyökkäys onnistui kaatamaan syksyllä 2003 seitsemän kyseisistä 13 palvelimesta, mutta Internetin DNS-nimipalvelu on niin vikasietoinen, että asiakkaiden nimipalvelimet ympäri maailman siirtyivät automaattisesti käyttämään vielä pystyyn jääneitä.
Tällä hetkellä ylätason verkkotunnuksista päättää voittoa tavoittelematon ICANN (Internet Corporation for Assigned Names and Numbers) -organisaatio. Aikojen kuluessa on myös pyritty luomaan vaihtoehtoisia juurinimipalvelimia, mutta ne eivät ole saavuttaneet suurta suosiota. Kaikki tunnukset tulevat englanninkielisistä sanoista:
Vuonna 2012 Yhdysvaltain tulli ilmoitti virallisesti, että sillä on oikeus viedä com, .net, .org -domainit niin päätettyään, koska näitä hallitsevat yhdysvaltalaiset yritykset. Yhdysvallat on kaapannut jo 2010 lähtien piraattituotteita myyviä sivustoja, BitTorrent- ja vedonlyöntisivustoja.
Ylätason verkkotunnukset > ICANN:in viralliset ylätason verkkotunnukset

ICANN:in ylläpitämä IANA (Internet Assigned Numbers Authority) jakaa ylätason verkkotunnukset (engl. top level domain) seuraavaan luokkiin:
County Code Top Level Domain (ccTLD, suom. maakohtainen ylätason verkkotunnus), esimerkiksi .fi tai .us
Generic Top Level Domain (gTLD, suom. yleinen ylätason verkkotunnus), esimerkiksi .com tai .pizza. Käytännössä tähän luokkaan kuuluvat kaikki tunnukset, jotka eivät kuulu muihin luokkiin.
Infrastructure Top Level Domain (suom. infrastruktuurin ylätason verkkotunnus). Tähän luokkaan kuuluu ainoastaan .arpa.
Alun perin yleisiä ylätason verkkotunnuksia oli vain .com, .org, .net, .edu, .gov ja .mil. Vuonna 1988 joukkoon lisättiin .int, vuonna 2000 .aero, .biz, .coop, .info, .museum, .name ja .pro. Vuonna 2005 otettiin käyttöön .jobs ja .travel, vuonna 2006 .mobi ja vuonna 2011 .xxx. Vuonna 2011 alkunsa saanut ICANN:in New gTLD Program (suom. Uusi gTLD -ohjelma) on pyrkinyt lisäämään saatavilla olevia yleisiä ylätason verkkotunnuksia, ja ensimmäiset uudet tunnukset otettiin käyttöön vuonna 2013.
Nykyisin yleisiä tunnuksia on useita, kuten esimerkiksi erilaisille alueille (esim. .london, .helsinki), yrityksillä ja organisaatioilla (esim. .google, .bbc) sekä erikoiskäyttöön (esim. .dev, .pizza)
Toukokuussa 2023 verkkotunnusten kokonaismäärä on 1480, kun Google rekisteröi .zip ja .mov-tunnukset. Uusien tunnusten pelätään sekoittuvan tiedostonimiin, tai ohjelmien muuntavan tiedostonimet URL-osoitteiksi.
Ylätason verkkotunnukset > Varatut tunnukset

RFC 6761 määrittelee neljä tunnusta erikoistapauksiin siten, ettei näitä koskaan oteta suurissa nimipalvelimissa käyttöön.
example – varattu esimerkkikäyttöön
invalid – varattu selvästi toimimattomille nimille
localhost – nimeä localhost käytetään viittaamaan samaan tietokoneeseen. Tunnus on varattu jotta tämä käyttö ei aiheuta ongelmia
test – varattu koekäyttöön
RFC 6762 varaa .local-tunnuksen Multicast DNS:n käyttöön.
RFC 7686 varaa .onion-tunnuksen Tor-verkon käyttöön.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa fi-verkkotunnuksesta
Suomalaisten yritysten rekisteröimät .fi verkkotunnukset, Kauppalehti
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Top-level domain
Käännös suomeksi
Zac Dalpe

| Zac Dalpe |
| --- | --- |

Henkilötiedot
Syntynyt: 1. marraskuuta 1989 (ikä 34) Paris, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  188 cm
Paino:  89 kg
Seura
Seura:  Florida Panthers
Sarja:  NHL
Pelinumero:  26 / 28
Pelaajaura
Pääsarjaura:  2010–
Aik. seurat:  Ohion osavaltionyliopisto (NCAA) Albany River Rats (AHL) Carolina Hurricanes (NHL) Charlotte Checkers (AHL) Vancouver Canucks (NHL) Utica Comets (AHL) Buffalo Sabres (NHL) Rochester Americans (AHL) Minnesota Wild (NHL) Iowa Wild (AHL)   Columbus Blue Jackets (NHL)   Cleveland Monsters (AHL)
NHL-varaus:  45. varaus, 2008 Carolina Hurricanes
Zac Dalpe (s. 1. marraskuuta 1989 Paris, Ontario, Kanada) on kanadalainen jääkiekkoilija, joka edustaa NHL-seura Florida Panthersin organisaatiota. Dalpe on Carolina Hurricanesin 45. varaus vuoden 2008 varaustilaisuudesta.
Tilastot

Käännös suomeksi
Ylitornion rata

Armasjoen vanha rautatiesilta.
Ylitornion rata eli Övertorneåbanan sekä Tornedalsbanan oli Ruotsin rataverkkoon kuulunut rataosuus, joka erkani entisestä Haaparannan radasta Karungin rautatieasemalla Haaparannan pohjoispuolella. Rataosuus valmistui vuonna 1914, vuotta aiemmin kuin Karungin ja Haaparannan välinen rataosuus. Rataosan pituus oli noin 47 kilometriä, ja sen päätepiste sijaitsi Ruotsin Ylitornion keskustaajamassa Matarengissä.
Henkilöliikenne radalla päättyi vuonna 1984. Tätä seurasi tavaraliikenteen lakkauttaminen kesäkuun 1986 alussa ja lopulta radan purkaminen vuonna 1992. Purkamistöiden yhteydessä rautatien sillat jätettiin kuitenkin paikoilleen.
Nykyään vanhaa ratapohjaa pitkin menee talvisin ulkoilu- ja kelkkareitti. Karungin rautatieaseman pohjoispuolella myös Torniojokilaakson maantie, Riksväg 99, on siirretty noin kahden kilometrin matkalta vanhalle ratapohjalle, kun maantie siirrettiin pois Karungin kylän keskustasta.
Aiheesta muualla

Kuvia tai muita tiedostoja aiheesta Ylitornion rata Wikimedia Commonsissa
Xavier Bettel

| Xavier Bettel |
| --- | --- |
 Pääministeri Bettel vuonna 2023
Luxemburgin ulkoministeri myös varapääministeri
 17. marraskuuta 2023–  
Pääministeri:  Luc Frieden
Edeltäjä:  Jean Asselborn
Luxemburgin pääministeri
 4.12.2013 – 17.11.2023  
Monarkki:  Henri
Varapääministeri:  Etienne Schneider
Edeltäjä:  Jean-Claude Juncker
Seuraaja:  Luc Frieden
Luxemburgin kaupungin pormestari
 24.11.2011–2.12.2013  
Edeltäjä:  Paul Helminger
Seuraaja:  Lydie Polfer
Henkilötiedot
Syntynyt: 3. maaliskuuta 1973 (ikä 51)  Luxemburg, Luxemburg
Kansalaisuus:   luxemburgilainen
Ammatti:  juristi, toimittaja
Puoliso:  Gauthier Destenay (vih. 2015)
Tiedot
Puolue:  Demokraattinen puolue
Xavier Bettel (s. 3. maaliskuuta 1973 Luxemburg) on luxemburgilainen poliitikko ja juristi, joka on toiminut vuodesta 2013 Luxemburgin pääministerinä seuraten tehtävässä Jean-Claude Junckeria. Bettel edustaa liberaalia Demokraattista puoluetta. Ennen pääministerin tehtäviä hän oli toiminut Luxemburgin kaupungin pormestarina, kaupunginvaltuutettuna ja edustajainhuoneen jäsenenä.
Pääministerinä

Bettel valittiin Demokraattisen puolueen puheenjohtajaksi tammikuussa 2013 ja hänet nimitettiin lokakuussa käytyjen parlamenttivaalien jälkeen Luxemburgin pääministeriksi 4. joulukuuta 2013. Pääministerin tehtävien ohella Bettel otti myös maan viestintä- ja media-asioista sekä uskonnollisista asioista vastaavan ministerin tehtävät. Bettelin hallitukseen tulivat mukaan Demokraattisen puolueen lisäksi Luxemburgin sosialistinen työväenpuolue (LSAP) ja Vihreät.
Aloitettuaan pääministerinä Bettelin uskottiin ajavan samaa sukupuolta olevien avioliiton laillistamista, koulujen uskontotuntien korvaamista yleisellä etiikan opetuksella ja valtion menojen karsimista, jotta Luxemburg voisi säilyttää korkeimman AAA-luottoluokituksensa.
Bettel kertoi syyskuussa 2015 luopuvansa Demokraattisen puolueen johdosta voidakseen keskittyä paremmin hoitamaan pääministerin tehtäviänsä. Hänen seuraajakseen puoluejohtajaksi valittiin Corinne Cahen marraskuussa 2015. Puoluekokouksessa Bettel myönsi, että Demokraattisen puolueen kaksi vuotta kestäneen hallituskauden aikana joitakin virheitä oli tehty, mutta kaikesta huolimatta monia tavoitteita oli saavutettu ja hänen mukaansa maa oli kehittynyt paljon viime vuosien aikana.
Lokakuussa 2018 pidetyissä parlamenttivaaleissa Bettelin hallitus säilytti enemmistönsä hallituspuolueiden saadessa yhteensä 31 paikkaa 60 paikkaiseen edustajainhuoneeseen. Demokraattinen puolue, LSAP ja vihreät olivat ilmaisseet haluavansa jatkaa hallitusyhteistyötä, ja Bettel jatkoikin pääministerinä vaalien jälkeen.
Pääministerikauden jälkeen

Vuoden 2023 vaalien jälkeen suurimmaksi puolueeksi selviytyi kristillissosiaalinen kansanpuolue (CSV). Bettelin johtama demokraattinen puolue muodosti hallituksen CSV kanssa, jonka johtaja Luc Frieden nousi uudeksi pääministeriksi. Bettelistä tuli uuden hallituksen ulkoministeri sekä varapääministeri.
Yksityiselämä

Bettel on Luxemburgin ensimmäinen avoimesti homoseksuaali pääministeri. Hän kertoi asiasta julkisesti ensimmäisen kerran esiintyessään RTL-televisiokanavalla vuonna 2008.
Bettelin aviopuoliso on belgialainen, arkkitehtina työskentelevä Gauthier Destenay. He menivät naimisiin 15. toukokuuta 2015 samaa sukupuolta olevien parien avioitumisen tultua mahdolliseksi Luxemburgissa saman vuoden alussa. Bettel ja Destenay olivat olleet aiemmin rekisteröidyssä parisuhteessa vuodesta 2010.